费利佩五世

费利佩五世（西文：Felipe V de España，），称号闹猛（el Animoso），是18世纪法国波旁王朝个成员，渠是太阳王路易十四个孙子，因得自家有西班牙哈布斯堡王朝个母系血统咾，故所以，畀卡洛斯二世交代，成为爻西班牙王位继承人。1700年，卡洛斯二世驾崩，渠受到卡斯蒂亚王国议会个承认，到马德里去继位。弗过，迭个继承，朆受到奥地利哈布斯堡王朝个承认，蓋咾引发爻西班牙王位继承战争。場战争持续仔交关辰光，到1714年再完结。费利佩成为爻西班牙国王，弗过放弃爻蛮多欧洲个领地。外加，直布罗陀也畀英国人占领。之后，渠在西班牙推行自家家族个法式专制，搞法式法术，擔行情中世纪遗留落来个封建传统废脱哉。1724年，渠擔王位传畀自家个大儿子路易斯一世，想颐养天年。弗过，7个號头以后，路易斯一世生天花死脱，乃渠只好重新恢复自家继位。之后一直统治到1746年。立在渠个统治期間，马德里王宫修造完成。西班牙沦为爻欧洲二流国家，外交策略上向完全倒向法国。1746年7月，费利佩五世過世，传位畀儿子费南笃六世。

Category:西班牙君主